Aalborg Stiftstidende, 1840-12-24
Aalborg, den 24de December. Det her i Torsdags afholdte Prøvevalg indlededes med et kraftigt og smuk Foredrag af Hr. Procurator Møller, hvori den høie Vigtighed af de forestaaende Stændervalg i sande Ord udvikledes. Hr. Møller foreslog derpaa at træffe Valg paa tvende af den ophørte Stænderforsamlings første Prydelser, Etatsr. Brink-Seidelin og Bankkasserer Otterstrøm Da et almindeligt bifald herved havde givet sig tilkjende og da Hr. Møller, paa Opfordring, til almindelig Beklagelse tilkjendegav, at han ikke saae sig istand til at modtage det ham tiltænkte Valg, skredes til Stemmegivning, hvis Resultat eenstemmigt fremstillede de 2de nævnte hæderlige Mænd som Candidater til de forestaaende Valg. Hr. Etatsraad Brink-Seidelin har vel ladet det tilkjendegive, at han ikke vil kunne modtage et paa ham faldende Valg, men i det Haab, at den hædrede Deputerede, efterat være bleven bekjendt med den Almindelighed, hvormed Ønsket om hans Gjenvalg og om at see en saa udmærket Capacitet i den nye Repræsentation, udtalte sig, vilde søge at beseire de ydre Forhindringer, som maatte stille sig Modtagelsen af hans Valg i Veien, besluttede man, ved dette Prøvevalg ikke at lade sig afholde ved den første Tilkjendegivelse. En Underretning em Prøvevalgets Resultat, vistnok den oprigtigste Erkjendelse af hvad den Deputerede i forrige Stænderforsamling har virket, er igaar udfærdiget og afsendt med Expresse til Hjørring, hvorfra et bejaende Svar haabes at kunne imodesees Med samme Glæde venter man at kunne imodese Budskabet om, at Bankkasserer Otterstrøm vil modtage et herfra paa ham faldende Valg. Om Suppleantvalget havde man besluttet, endnu ved Prøvevalget ikke at udtale sig. Det er imidlertid at haabe, at vælgerne ikke mindre ville have Opmærksomheden henvendt paa dette Valg, for at hverken den ene eller anden Slags Valg Diatribe herved skal gjøre sig gjældende og øve en skadelig Jndflydelse paa Valgenes Resultater. Thi det er af Vigtighed, at der ogsaa til Suppleanter vælges Mænd af Charakteerfasthed, Jndsigt og oprigtigt Frisind, Mænd af samme Dygtighed, og samme Egenskaber, som de hos de Deputerede for at de i paakommende Fald ikke blot skulle opfylde disses Plads men ogsaa supplere de Capaciteter, hvoraf der ved de Deputeredes Fraværelse maatte opstaae Savn. Men fremfor Alt er det derfor af Vigtighed, at Suppleantvalgene falde paa frisindede Mænd, der ere Reformprincipet hengivne, forat de ikke ved Jndtrædelse i de Deputeredes Forfald skulle nedbryde eller svække hvad deres Forgjængere have opbygget. Vi troe ogsaa at burde gjøre Vælgerne opmærksomme paa Hensigtsmæssigheden af at lade Suppleantvalgene eller de Stemmer, man har tiltænkt Suppleanter, enten, som meldt, falde paa Mænd, der i alle Maader ønskes at sees indtræde som Deputerede eller ogsaa paa saadanne offentlige Charaktereer, der som bekjendte Valgandidater hare Sandsynligheden at blive valgte i andre Districter. Thi skulde deres Valg andensteds ikke finde Sted, da har Aalborg saaledes Suppleanter, der værdigen kunne indtage de Deputeredes Plads, og skulde de paa andre Steder blive valgte, da har Aalborg, ved saaledes at mangle Suppleant eller Suppleanier, den Fordeel at kunne i de Deputeredes Forfald i det forestaaende Sexennium foretage nyt Valg og derved muligt bringe en eller anden dyg Capacitet, som til den Tid maatte være optraadt i Kjøbstædernes Valgdistrict, ind i Stænderforsamlingen. Forøvrigt maae vi tilføie, at Hr. Procurator Møller har yttret at ville modtage et leventuelt Valg som Suppleant, ligesom de Valgbare ogsaa i Hr. Overkrigscommissair Qmist besidde en Mand, om hvis Frisind og Retskaffenhed der ikke vil kunne være nogen Tvivl tilstede. End dere bor det bemærkes, at Procurator Christensen i Kjøbenhavn, der, som man af Listerne seer, udentvivl vil bliver valgt til Deputeret for Hovedstaden, ogsaa ved Grundbesiddelse i Randers eller Skanderborg) er valgbar i de jydske Kjøbstæder.